Ole Glahn (RV), 2006-04-20:
Jeg er da meget tilfreds med, at ministeren kan sige, at det foregår i en god atmosfære mellem KL og regeringen, men jeg synes da også, det er vigtigt, at vi også i Folketinget, hvor vi jo bærer en del af ansvaret for det her – det har vi jo stået her på talerstolen og bekendt os til, det har jo næsten sådan været et helt bønnemøde, hvor vi har bekendt vores skyld – skal følge det op, og jeg synes da, det er op til indenrigsministeren at følge det op.
Det synes jeg egentlig ville være meget fornuftigt.
Så kan det jo hos de enkelte partier sætte sig på forskellig vis, og ud af det kan der komme forskellige ønsker.
Det tror jeg ikke jeg skal stå og sådan processe meget præcis færdigt nu og her.
Men jeg deler så i øvrigt hr. Ole Glahns opfattelse af, at der jo har været et element af Oxfordmøde over debatten her i dag.
Og det er jo sådan set fint nok, hvis det så kan afstedkomme, at vi alle sammen i konkret handling med de udfordringer, vi nu hver især sidder med, tænker selvstyreperspektivet ind. Derfor håber jeg da også, at vi har håndteret den her sag omkring L 136 godt, og at det meget, meget konkret nu hurtigst muligt omsættes i, at vi i en dialog mellem Kommunaludvalget og regeringen får drejet det lovforslag sådan, at det i højere grad både imødekommer ønsket om kommunal handlefrihed og ønsket om en mindre grad af detailstyring.
Meddelelser fra formanden
Nu vil jeg ikke kommentere det, ministeren sluttede sit indlæg med at sige, og som ministeren ikke ville sige, men som ministeren så alligevel sagde, og som nu giver anledning til debatten om, hvordan diskussionen var omkring kom munalreformen.
Fru Line Barfod har på udmærket vis redegjort for det.
Jeg vil sådan set gå ind i et andet spørgsmål til ministeren.
Jeg synes ministeren lidt tog kraften ud af kritikken af den nuværende regerings ansvar for denne her udvikling med detailstyring osv.
Jeg vil gerne høre ministeren, om ikke det ville være en god idé, når nu ministeren siger, at det forslag, som vi er kommet med, kan ministeren ikke støtte, at man i hvert fald samlede de politiske partier og drøftede denne her situation.
Det er meget godt at ministeren siger, at det her er et spørgsmål om værdier hos os som folketingsmedlemmer, og det er også rigtigt, men det er jo ikke tilstrækkeligt.
Regeringen bærer et stort ansvar for, hvordan lovgivningen lægges frem og hvilken detaljeringsgrad, der er.
Der vil jeg gerne høre ministerens kommentar til, hvad regeringen i de forhandlinger med Kommunernes Landsforening har tænkt sig at gøre for at tilkendegive større rum til kommunalt selvstyre.
Jeg tror, at den til enhver tid siddende regering har et behov for hele tiden at holde det her spejl op foran sig.
Det er helt givet.
Jeg vedkender mig i øvrigt også fuldt ud – men den diskussion får vi sikkert i næste forespørgsel – at vi i det her vadested mellem det gamle Danmark og det nye Danmark har taget skridt til en rimelig grad af, hvad skal man sige, detaljeret tagen sig af nogle lokale problemstillinger, som ellers kunne sætte sig i udgiftsskred m.v.
Men det understreger jo bare så meget desto mere vigtigheden af, at vi så på den anden side af det her vadested får skabt et nyt regime.
Der er regeringen for nærværende i dialog med KL.
Der er defineret nogle pilotprojekter, og der er en rigtig god dialog, som jeg mener ikke kun af regeringen opleves som en rigtig god dialog, men også af KL opleves som en rigtig god dialog.
Det er også derfor, jeg sådan lidt appellerende siger: Vent nu lige og se, hvordan det sætter sig i de økonomiaftaler, der laves til sommer, før man sådan for alvor tyr til ideen om at nedsætte kommissioner og komiteer og ekspertpaneler.